Märjamaa vald (Märjamaa kihelkond)
Märjamaa vald (saksa keeles Merjama) oli vald Märjamaa kihelkonnas. Vald moodustati 1866. aastal. Vallamaja asus Märjamaa külas. 1939. aasta valdade reformiga läks valla maa-ala uue Märjamaa valla koosseisu, välja arvatud Purga ja Lümandu külade, Lümandu asunduse, Vaimõisa küla, Kükita talu, Vaimõisa metsakvartaalide nr. 2, 3, 6–8, 17–22, 27–32, 39 ja 40, Kaasiku nr. A-9 ja Metsavahi nr. A-10 talude ning Märjamaa metskonna Sooniste metsandiku kvartaalide nr. 21, 22, 23, 29 ja osa kvartaali nr. 28 maa-alad.